Sistem širjenja podprte ideje

Ko bo registriran uporabnik z bral prispevek, ki ima dodeljene tage, ki sovpadajo s tagi v nastavitvah profila, bo imel pravico komentirati in odobriti »approvati« določeno misel.

Sistem odobritve bo deloval tako, da bo ob stisku na gumb »approve« uporabnik v sistem poslal zahtevo, kjer bo sistem izbral naključnega primernega uporabnika, ki ima v profilu nastavljene enake tage kot tagi samega prispevka. Torej bo novico o članku dobila oseba, ki se tudi sama spozna na temo, ki jo razpravlja prispevek. Tako bo ob naslednji prijavi v sistem ta naključni uporabnik imel izpostavljeno to novico v posebnem delu strani, kar bo povečalo možnost, da si bo novico prebral. Če mu bo prispevek vseč, bo pritisnil »approve« in glas o dobri ideji širil naprej. Ob stisku gumba se uporabniku tudi izpiše število odobritev ideje.

Če bo uporabnik izkušen na svojem področju in bo o tem napisal že veliko podprtih prispevkov, se bo teža njegove odobritve povečala in bo njegov stisk gumba »approve« vplival na več kot enega uporabnika.

Tak sistem širjenja bo na zunaj neodvisen na stopnjo popularnosti in se bo v osnovi širil na podlagi strokovnega mnenja uporabnikov, ki so izobraženi na področju, kjer se bo glas širil od ljudi do ljudi.